कम उमेरमा र धेरै बच्चा जन्माउने कारणबाट तथा उचित स्वास्थ्य हेरचाहको सुविधाबाट वञ्चित हुनुपर्दा धेरै महिलाको आङ खस्ने समस्याबाट पीडित भइरहेका छन् । राष्ट्रसंघीय जनसंख्या कोष (युएनएफपीए) ले गरेको एक अध्ययनअनुसार नेपालमा करिब ६ लाख महिलाको आङ खसेको पाइएको छ । यस्तै बेचबिखनमा परेका नेपाली महिलाहरु एचआईभी÷एड्स तथा अन्य यौन रोगबाट पनि प्रभावित भएका छन् । साधारणतया घरपरिवारमा पनि महिलाहरुलाई निर्णायक भूमिका वा घरमुलीको भूमिका दिइदैंन । ८० प्रतिशतभन्दा बढी घरमा लोग्नेमान्छे नै घरमुली भएको पाइन्छ । घरेलु हिंसा, चेलीबटी बेचविखन पनि ठूला समस्या हुन् ।
